RHAN 3

FFURFLENNI TRETH, YMHOLIADAU AC ASESIADAU
PENNOD 8

GWEITHDREFN AR GYFER GWNEUD HAWLIADAU ETC.

Dyletswydd i gadw cofnodion a’u storio’n ddiogel
69
1
Rhaid i berson sy’n gwneud hawliad o dan adran 62 , 63 neu 63A—
a
bod wedi cadw unrhyw gofnodion y mae eu hangen er mwyn galluogi’r person i wneud hawliad cywir a chyflawn, a
b
storio’r cofnodion hynny yn ddiogel yn unol â’r adran hon.
2
Rhaid storio’r cofnodion yn ddiogel hyd yr olaf o’r canlynol—
a
(ac eithrio pan fo paragraff (b) neu (c) yn gymwys) diwedd y cyfnod o 12 mis sy’n dechrau â’r diwrnod y gwnaed yr hawliad;
b
pan fo ymholiad i’r hawliad, neu i ddiwygiad i’r hawliad, y diwrnod y cwblheir yr ymholiad;
c
pan fo’r hawliad wedi ei ddiwygio ac nad oes ymholiad i’r diwygiad, y diwrnod pan fo pŵer ACC i gynnal ymholiad i’r diwygiad yn dod i ben.
3
Caiff Gweinidogion Cymru drwy reoliadau—
a
darparu bod y cofnodion y mae’n ofynnol eu cadw a’u storio’n ddiogel o dan yr adran hon yn cynnwys cofnodion o ddisgrifiad a ragnodir gan y rheoliadau, neu ddarparu nad ydynt yn cynnwys cofnodion o’r fath;
b
rhagnodi disgrifiadau o ddogfennau ategol y mae’n ofynnol eu cadw o dan yr adran hon.
4
Caiff rheoliadau o dan yr adran hon wneud darpariaeth drwy gyfeirio at bethau a bennir mewn hysbysiad a gyhoeddir gan ACC yn unol â’r rheoliadau (ac nad yw wedi ei dynnu’n ôl gan hysbysiad dilynol).
5
Mae “dogfennau ategol” yn cynnwys cyfrifon, llyfrau, gweithredoedd, contractau, talebau a derbynebau.
A. 69(1)(2)(5) mewn grym ar 1.4.2018 gan O.S. 2018/33, ergl. 3
A. 69 ddim mewn grym ar y Cydsyniad Brenhinol, gweler a. 194(2)
Geiriau yn a. 69(1) wedi eu hamnewid (1.4.2018) gan Deddf Treth Trafodiadau Tir a Gwrthweithio Osgoi Trethi Datganoledig (Cymru) 2017 (anaw 1), a. 81(2)(3), Atod. 23 para. 30; O.S. 2018/34, ergl. 3
A. 69(3)(4) mewn grym ar 18.10.2017 gan O.S. 2017/954, ergl. 2